EkBass/fiwiki-20250220-pages-articles huggingface dataset:
Frank Powell

Frank E. Powell (1886 Hamilton, Ontario – 1957 New York, New York) oli kanadalaissyntyinen yhdysvaltalainen näyttelijä sekä elokuvaohjaaja, -käsikirjoittaja ja -tuottaja. Powell aloitti uransa teatteriohjaajana ja ohjasi muun muassa Augustus Thomasin ja Kirk LaShellen näytelmiä. Powell ohjasi myös tuotantoja Euroopassa, jonka jälkeen hän palasi Yhdysvaltoihin ja teki ensiesiintymisensä teatterinäyttelijänä Broadwayllä vuonna 1904. Teatterin jälkeen hän näytteli Biograph Studiosin mykkäelokuvissa vuodet 1909–1915. Biograph Studiosilla hän toimi myös käsikirjoittajana ja ohjaajana. Powell työskenteli monille elokuvastudioille, joita olivat muun muassa Fox Film Corporation ja World Film Company. Powell muistetaan ehkä parhaiten Theda Baran löytäjänä. Hän ohjasi Baraa elokuvassa A Fool There Was (1915), joka teki Barasta kansainvälisen supertähden. Vuotta aikaisemmin Powell oli ohjannut Baraa elokuvassa The Stain, jossa Bara oli sivuosassa. The Stain oli Baran ensiesiintyminen elokuvissa. Powell ohjasi myös Mary Pickfordia 16 elokuvassa, kuten myös muita varhaisia tähtiä: Florence Lawrence, Robert Harron, Kate Bruce, Blanche Sweet, Donald Crisp, Henry B. Walthall ja Mabel Normand. Powell perusti oman tuotantoyhtiön, Frank Powell Productions Inc., loppuvuodesta 1916. Powell perusti vuonna 1919 toisen tuotantoyhtiön, Sunset Pictures Corporationin, Texasin San Antoniossa. Powell ohjasi viimeisen elokuvansa vuonna 1921, jonka jälkeen hän laati muutamiin brittiläisiin elokuviin käsikirjoituksen vuoteen 1923 asti. Frank Powell kuoli vuonna 1957 New Yorkissa noin 71-vuotiaana. ==Aiheesta muualla== * * Luokka:Kanadalaiset elokuvaohjaajat Luokka:Kanadalaiset elokuvatuottajat Luokka:Kanadalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset näyttelijät Luokka:Kanadalaiset näyttelijät Luokka:Yhdysvaltalaiset mykkäelokuvien näyttelijät Luokka:Amerikankanadalaiset Luokka:Vuonna 1886 syntyneet Luokka:Vuonna 1957 kuolleet
Teppo Eskelinen

Teppo Eskelinen on filosofi ja yhteiskuntapolitiikan dosentti. Hänen tuotantoonsa kuuluu tieteellisiä artikkeleita sekä useita kirjoitettuja ja toimitettuja kirjoja. Teppo Eskelisen esittely. Into kustannus. Viitattu 28.5.2014. ==Teokset== *Tehostamisyhteiskunnan jäljet. (toim. yhdessä Eeva Jokisen ja Lilli Aini Rokkosen kanssa). Sophi 2023. *The revival of political imagination - Utopia as methodology. Zed books 2020 *Enacting community economies within a welfare state (toim. yhdessä Tuuli Hirvilammin ja Juhana Venäläisen kanssa). Mayfly 2020. *Demokratia utopiana ja sen vastavoimat. Vastapaino 2019. *Tehostamistalous (toim. yhdessä Hannele Harjusen, Helena Hirvosen ja Eeva Jokisen kanssa). Sophi 2017. *Sorron rajat. Rosa Luxemburg poliittisen liikkeen, talouden ja siirtomaavallan teoreetikkona. Tutkijaliitto 2015. *The politics of ecosocialism – transforming welfare. (toim. yhdessä Kajsa Borgnäsin, Johanna Perkiön ja Rikard Warleniuksen kanssa). Routledge 2015. *Talous ja arvo (toim. yhdessä Suvi Heikkilän kanssa). Sophi 2013. *Tulosvaroitus (Matti Ylösen kanssa). Into 2011. *Kehityksen loppu. Into 2011. *Tieto ja globalisaatio (toim. yhdessä Olli-Pekka Moision ja Ilkka Kauppisen kanssa). Tampereen yliopisto 2011. *Hyvä talous. (Ville-Pekka Sorsan kanssa). Like 2011. *Putting global poverty in context. A philosophical essay on power, justice and economy. Jyväskylän yliopisto 2009. *Immateriaalitalous. Kapitalismin uusin muoto (yhdessä Ilkka Kauppisen, Hanna Kuuselan ja Otto Bruunin kanssa). Gaudeamus 2009. *Finanssikapitalismi. Jumala on kuollut (toim. yhdessä Otto Bruunin kanssa). Into 2009. Kirjoja Suomeksi. Teppo Eskelisen kotisivut. Viitattu 1.12.2015. ==Lähteet== == Aiheesta muualla == * Eskelinen Teppo: Yksityisomaisuus ja yhteisomaisuus: filosofiasta globaalipolitiikkaan Filosofiakahvilan taltiointi, Kantti.net (MP3) 14.2.2015. Luokka:Suomalaiset filosofit Luokka:Syntymävuosi puuttuu Luokka:Elävät henkilöt
Pistosaha

Pistosaha on teräväkärkinen käsisaha, jolla pystyy sahaamaan levyyn aukon aloittamatta sahausta levyn reunasta. Pistosaha sekoitetaan useasti kuviosahaan. Kuviosaha ja pistosaha ovat kuitenkin eri työvälineet, kumpikin omaan tarkoitukseen suunnitellut. Luokka:Sahat
Pistosaha (sähkötyökalu)

Pistosaha eli kuviosaha on sähkökäyttöinen käsityökalu. Saha on tarkoitettu lähinnä vanerien, levyjen ja lautojen muotoon sahauksiin ei niinkään suoraan sahaukseen. Pistosahoja valmistetaan eri varustemahdollisuuksilla. Yksinkertaisimmissa laitteissa on vain yksi käytettävä nopeus ja ruuvilukittava teräkiinnitys. Jossain pistosahoissa voi lisäksi säätää moottorin kierroslukua ja olla terän pikakiinnitysominaisuus, joka mahdollistaa terän nopean vaihdon ilman työkaluja. Pistosahojen terä voi tehdä myös sahausta tehostavaa heiluriliikettä, ja niissä voi olla purunpoistoliitäntä. Pistosahoja on sekä verkkovirta- että akkukäyttöisenä. Jos sahausta ei aloiteta reunasta, täytyy porata aloitusreikä.Sähköasennustekniikka, Jukka Ahoranta ISBN 978-952-63-1995-7 Pistosahaa ei pidä sekoittaa puukkosahaan, vaikka molemmat toimivat edestakaisella sahausliikkeellä. Puukkosaha on kahden käden työkalu ja tarkoitettu hankaliin sahauksiin, minne muilla laitteilla on vaikea päästä. Pistosahoista käytetään myös yleisesti väärää "kuviosaha" nimitystä, jolla oikeasti tarkoitetaan pöytämallista sahaa. == Lähteet == == Aiheesta muualla == Luokka:Sahat
Neuroosi (yhtye)

Neuroosi oli suomussalmelainen punkyhtye 1970–1980-lukujen taitteesta, joka julkaisi vuonna 1980 yhden omakustannesinglenhttp://www.kaleva.fi/viihde/neuroosi-nousee-taas- lavalle/95329/. Yhtyeen ainoalla levyllä nimeltä Rock Against Seija Isosaari julkaistiin kaksi kappaletta joista B-puolella oleva on perinteinen suomalainen kansanlaulu "Suutarinemännän kehtolaulu". A-puolella olevalla kappaleella "Rock Against Seija Isonsaari" kapinoitiin Suomussalmen silloista nuorisosihteeriä Eija Soinsaarta vastaan. Kappale on mukana Svart Recordsin vuonna 2017 julkaisemalla Kuoleman tappaneet -kokoelmalla, joka esittelee 1970- ja 1980-lukujen taitteen vähemmälle huomiolle jäänyttä suomalaista punk rockia.http://www.hs.fi/kulttuuri/art-2000005083348.html Alkuperäisestä levystä on tullut punk-levyjen keräilijöille tärkeä keräilykohde. == Lähteet == * Kaleva === Viitteet === Luokka:Suomalaiset punkyhtyeet
Hietaman kirkko

Hietaman kirkko on vuonna 1997 valmistunut kirkkorakennus Äänekosken Hietaman kylässä. Sen on suunnitellut arkkitehti Timo Suomalainen, jonka tunnetuin työ on yhdessä veljensä Tuomo Suomalaisen kanssa suunnittelema Temppeliaukion kirkko. Modernin kyläkirkon sali on noin kymmenen metriä korkea ja sen päävalo tulee ylhäältä. Alttariseinän ikkunoista näkyy kirkkoa ympäröivää kylämaisemaa. Kirkossa on istumapaikat noin 150 hengelle. Hietaman kirkossa pidetään jumalanpalvelus pääsääntöisesti kerran kuukaudessa. Kirkon vieressä on kolmisen vuotta kirkkoa vanhempi hautausmaa. == Lähteet == == Aiheesta muualla == *Hietaman kyläkirkko kyläyhdistyksen sivuilla Luokka:Äänekosken kirkot
Al-Ahli SC (Bengasi)

Al-Ahli Bengasi Sports Club () on libyalainen jalkapalloseura, joka perustettiin vuonna 1947. Se on voittanut yhteensä neljä kertaa Libyan mestaruuden ja on saavutuksella kolmanneksi menestynein seura Libyan pääsarjassa. Joukkueen kotistadion on March 28 Stadium, joka sijaitsee Bengasissa. ==Saavutukset== *Libyan mestaruus (4): 1970, 1972, 1975, 1992 *Libyan cup (3): 1988, 1991, 1996 == Entisiä valmentajia == * Mohamed Abdou Saleh el-Wahsh (1969–1972) * Nicolae Oaida (1972–1974) * Albert Flórián (1978–1985) * Ahmed Ben Sawed (1987–1988) * Ahmed Ben Sawed (1994–1995) * Saïd Amara (1996–1999) * Hassan Shehata (1999) * Ahmed Ben Sawed (2004–2005) * Al- Tayeb Abu Hafs (2005–2007) * Abderrahmane Mehdaoui (2007–2008) * Draghon (2008–2009) * Dutra (8/2009–11/2009) * Helmy Toulan (11/2009–12/2009) ==Kilpailukielto== Seura sai viiden vuoden kilpailukiellon vuonna 1999, kun seuran kannattajat pilkkasivat avoimesti Al-Saadi al-Gaddafia.Libya: A donkey taunt, the Gaddafis and a fatal footballing rivalry theguardian 25.5.2011 Viitattu 29.5.2014 ==Lähteet== == Aiheesta muualla == * Virallinen kotisivu Luokka:Libyalaiset jalkapalloseurat
Al-Tahaddy

Al-Tahaddy Sports Club () on libyalainen jalkapalloseura, joka perustettiin vuonna 1954. Se on voittanut yhteensä kolme kertaa Libyan mestaruuden, joista viimeisin on vuodelta 1997. Seuran kotistadion on March 28 Stadium, joka sijaitsee Bengasissa. ==Saavutukset== *Libyan mestaruus (3): 1968, 1977, 1997 *Libyan supercup: 1997 ==Lähteet== Luokka:Libyalaiset jalkapalloseurat
Oikeuden jalopeura

Oikeuden jalopeura on vuonna 2011 julkaistu Leena Lehtolaisen kirjoittaman Hilja Ilveskeron seikkailuista henkivartijana kertovan tetralogian toinen osa. Sarjan ensimmäinen osa on Henkivartija ja kolmas ja neljäs ovat Paholaisen pennut ja Tiikerinsilmä. Turun Sanomat kehuivat kirjan arviossa Lehtolaisen kertojanlahjoja. ==Juoni== Hilja kuhertelee Italiassa rakkaan David Stahlin kanssa, mutta yhtäkkiä yhtenä päivänä David katoaa mystisesti. Huoneesta löytyy murhattu mies, jolloin Hilja palaa Suomeen mukanaan kysymyksiä vailla vastauksia. Davidin tilanteesta ei ole mitään tietoa ja Juri Trankov on yhtäkkiä kovin luotettava - pian Hilja huomaa olevansa taas tilanteessa missä kehenkään ei voi luottaa. Hilja miettii niin Davidin rehellisyyttä kuin äitinsä kuolemaa. ==Lähteet== ==Aiheesta muualla== * Kirjan esittely Leena Lehtolaisen kotisivuilla Luokka:Suomalaiset rikosromaanit Luokka:Vuoden 2011 kirjat Luokka:Leena Lehtolaisen teokset
Ykspuolista rakkautta

"Ykspuolista rakkautta" on rap-artisti Mikael Gabrielin kolmas single hänen kolmannelta pitkäsoitoltaan Mun maailma. Kappale julkaistiin 27. marraskuuta 2013, ja sen musiikkivideo on kuvattu Kalifornian San Clementessä, Yhdysvalloissa. ==Kappaleet== # == Lähteet == Luokka:Mikael Gabrielin kappaleet Luokka:Sakke Aallon tuottamat kappaleet Luokka:Vuoden 2013 kappaleet
SM U-26

SM U-26 oli Saksan keisarikunnan laivaston vuonna 1912 vesillelaskettu tyypin U 23 sukellusvene, joka upotti ensimmäisessä maailmansodassa 11. lokakuuta 1914 Venäjän keisarikunnan laivaston Bajan-luokan panssariristeilijä Palladan. == Valmistus == Alus tilattiin 18. maaliskuuta 1911 Germaniwerftiltä Kielistä, missä köli laskettiin 31. toukokuuta 1912 telakkanumerolla 180. Alus laskettiin vesille 16. lokakuuta 1913 ja otettiin palvelukseen 20. toukokuuta 1914.uboat.net == Palvelus == Aluksen päälliköksi nimitettiin 1. elokuuta 1914 kapteeniluutnantti Egewolf Freiherr von Berckheim. Alus upotti Palladan 11. lokakuuta 1914, mistä Berckheim miehistöineen sai Saksan keisarin Wilhelm II:n myöntämän 2. luokan rautaristin Alus upotti 23. huhtikuuta 1915 partiomatkallaan 849 tonnin rahtialus Fråckin ja 4. kesäkuuta miinalaiva Jenisein. Se upotti vielä 25. elokuuta Petshoran ja 30. elokuuta Zemljan. Sukellusvene katosi elokuussa 1915, mahdollisesti osuttuaan venäläiseen miinotteeseen. Viimeisen havainnon siitä teki sen upottaman rahtialus Zemljan miehistö 30. elokuuta. http://www.histomar.net/GSM/htm/berckheim.htm Sukellusveneen hylky löytyi toukokuussa 2014 perä edellä pohjamutaan uponneen läntiseltä Suomenlahdelta. == Lähteet == == Aiheesta muualla == * Luokka:Saksan keisarikunnan laivaston sukellusveneet Luokka:Saksan ensimmäisen maailmansodan sukellusveneet
U-26

U-26 voi viitata seuraaviin Saksan laivaston sukellusveneisiin: *SM U-26, tyypin U-23 -sukellusvene *SM UB-26, tyypin UB II -sukellusvene *SM UC-26, tyypin UC II -sukellusvene *U-26 (1936), tyypin IA -sukellusvene *U-26 (S175), tyypin 206 -sukellusvene.
Lillen piiritys

Lillen piiritys oli toisessa maailmansodassa 28.–31. toukokuuta 1940 käyty taistelu, jossa Saksan 4., 5., 7. panssaridivisioonan ja 7., 217., 253. ja 267. jalkaväkidivisioonan joukot piirittivät 40 000 Ranskan 1. armeijan sotilasta Lillen kaupunkiin. Taistelu päättyi 31. toukokuuta, kun Ranskan armeijan komentajat kenraali Molinié ja eversti Aizier neuvottelivat antautumisesta kunnioittaakseen kaupungin puolustajia ja lähiöitä. Antautuminen pantiin täytäntöön 1. kesäkuuta. Taistelun seurauksena useita liittoutuneiden osastoja onnistui pakenemaan Dunkerqueen. Luokka:Taistelu Ranskasta
Minor League Baseball -kausi 1909

Minor League Baseball (virallisesti vuoteen 1999 saakka National Association of Professional Baseball Leagues) -kausi 1909 katsotaan sisältäneen 43 erillistä liigaa. == A luokan liigat == * American Association - voittaja Louisville Colonels1909 American Association * Eastern League - voittaja Rochester Bronchos1909 Eastern League * Pacific Coast League - voittaja San Francisco Seals1909 Pacific Coast League * Southern Association - voittaja Atlanta Crackers1909 Southern Association * Western League - voittaja Des Moines Boosters 93–59 (Sioux City Packers 94–60)1909 Western League == B-luokan liigamestarit == * Central League (1887-2005) - Wheeling Stogies * Connecticut State League (1884-1912) - Hartford Senators * Illinois-Indiana- Iowa League (1886-1961) - Rock Island Islanders * New England League (1877-1949) - Worcester Busters * New York State League (1884-1917) - Wilkes- Barre Barons * Northwestern League (1879-1917) - Seattle Turks * Tri-State League (1888-1955) - Lancaster Red Roses == Lähteet == * Baseball reference - 1909 Minor League Baseball Luokka:Vuoden 1909 baseball Luokka:Minor League Baseball
Roberto Bautista Agut

Roberto Bautista Agut (s. 14. huhtikuuta 1988 Castellón de la Plana) on espanjalainen tennispelaaja. Parhaimmillaan hän on ollut kaksinpelissä ATP- listan sijalla 13 lokakuussa 2014 ja nelinpelissä sijalla 169 maaliskuussa 2014. Bautista Agut on päässyt Grand Slam -turnauksissa parhaimmillaan puolivälieriin Australian avoimissa 2019. Ensimmäisen finaalipaikkansa ATP- kiertueella Bautista Agut saavutti Chennaissa tammikuussa 2013. Hän hävisi finaalissa Janko Tipsarevićille kolmessa erässä. ATP-turnausvoittoja hänellä on kaikkiaan yhdeksän: vuonna 2014 s-Hertogenboschista ja Stuttgartista, vuonna 2016 Aucklandista ja Sofiasta, vuonna 2017 Chennaista ja Winston- Salemista, vuonna 2018 Aucklandista ja Dubaista sekä vuonna 2019 Dohasta. == Lähteet == == Aiheesta muualla == * * Luokka:Espanjalaiset tennispelaajat Luokka:Vuonna 1988 syntyneet Luokka:Elävät henkilöt
Jan-Lennard Struff

Jan-Lennard Struff (s. 25. huhtikuuta 1990 Warstein) on saksalainen tennispelaaja. Parhaimmillaan hän on ollut kaksinpelissä ATP-listan sijalla 21 kesäkuussa 2023. Nelinpelissä hän on ollut sijalla 21 lokakuussa 2018. Struff on päässyt Grand Slam -turnausten kaksinpelissä parhaimmillaan kolmannelle kierrokselle Wimbledonissa ja Yhdysvaltain avoimissa vuonna 2018. Nelinpelissä hän ylsi Ben McLachlanin parina välieriin Australian avoimissa 2018. Struff on voittanut nelinpelissä ATP-turnauksen Tokiossa vuonna 2018 ja Aucklandissa vuonna 2019. == Lähteet == == Aiheesta muualla == * Jan-Lennard Struffin kotisivut * * Luokka:Saksalaiset tennispelaajat Luokka:Vuonna 1990 syntyneet Luokka:Elävät henkilöt
Axel Michon

Axel Michon (s. 16. joulukuuta 1990 Pariisi) on ranskalainen tennispelaaja. Parhaimmillaan hän on ollut kaksinpelissä ATP-listan sijalla 205 toukokuussa 2014. Michon sai villin kortin Ranskan avoimiin 2014. Hän eteni turnauksessa toiselle kierrokselle. == Lähteet == == Aiheesta muualla == * * Luokka:Ranskalaiset tennispelaajat Luokka:Vuonna 1990 syntyneet Luokka:Elävät henkilöt
Paolo Montero

Rónald Paolo Montero Iglesias (s. 3. syyskuuta 1971 Montevideo, Uruguay) on uruguaylainen jalkapalloilija. Hän pelasi keskuspuolustajana tai vasempana laitapuolustajana. Suurimman osan urastaan Montero pelasi Italian Serie A:ssa. Montero edusti ammattilaisurallaan uruguaylaista Peñarolia (1990–1992, 2006–2007), italialaisia Atalantaa (1992–1996) ja Juventusta (1996–2005) sekä argentiinalaista San Lorenzoa (2005–2006). Juventuksessa pelatessaan hän voitti neljä Italian-mestaruutta, kolmesti Italian supercupin ja kertaalleen UEFA Super Cupin ja Intercontinental Cupin. Lisäksi Juventus hävisi kolmesti Mestarien liigan loppuottelun Monteron edustaessa seuraa. Uruguayn maajoukkueessa Montero pelasi 61 A-maaottelua vuosina 1991–2005. Hän edusti maataan muun muassa vuoden 2002 MM-kisoissa, joissa hän joukkueen kapteenina pelasi Uruguayn kaikki kolme ottelua alusta loppuun, ja 2004 Copa Américassa, jossa Uruguay voitti pronssia.RSSSF == Lähteet == Luokka:Uruguaylaiset jalkapalloilijat Luokka:Vuonna 1971 syntyneet Luokka:Elävät henkilöt
Facundo Bagnis

Facundo Bagnis (s. 16. joulukuuta 1990 Rosario, Santa Fe) on argentiinalainen tennispelaaja. Parhaimmillaan hän on ollut kaksinpelissä ATP-listan sijalla 112 helmikuussa 2014 ja nelinpelissä sijalla 78 syyskuussa 2013. Bagnis saavutti uransa ensimmäisen ATP-turnausvoittonsa nelinpelissä Stuttgartin turnauksessa syyskuussa 2013 yhdessä Thomaz Belluccin kanssa. Grand Slam -turnauksen pääsarjassa hän pelasi ensimmäisen kerran Ranskan avoimissa 2014, johon hän selvitti tiensä karsinnoista. Hän voitti pääsarjan ensimmäisellä kierroksella Ranskan Julien Benneteaun viisieräisessä ottelussa, jossa ratkaiseva erän päättyi luvuin 18–16. == Lähteet == == Aiheesta muualla == * * Luokka:Argentiinalaiset tennispelaajat Luokka:Vuonna 1990 syntyneet Luokka:Elävät henkilöt
Diego Schwartzman

Diego Sebastián Schwartzman (s. 16. elokuuta 1992 Buenos Aires) on argentiinalainen tennispelaaja. Parhaimmillaan hän on ollut kaksinpelissä ATP- listan sijalla 8. Lokakuussa 2020 ja nelinpelissä sijalla 69 huhtikuussa 2015. Schwartzman voitti ensimmäisen ottelunsa ATP-kiertueella helmikuussa 2013 päihitettyään Buenos Airesin turnauksen ensimmäisellä kierroksella Thomaz Belluccin. Grand Slam -turnauksen pääsarjassa hän pelasi ensimmäisen kerran Ranskan avoimissa 2014, jossa hän eteni toiselle kierrokselle. == Lähteet == == Aiheesta muualla == * * Luokka:Argentiinalaiset tennispelaajat Luokka:Vuonna 1992 syntyneet Luokka:Elävät henkilöt
Leijonan metsästys

Leijonan metsästys (tunnetaan myös nimillä Leijonanmetsästys ja Leijonaa mä metsästän) on tunnettu lastenlaulu. Laulun alkuperä ei ole selvillä, mutta siitä on vuosikymmenien ajan tehty eri puolilla maailmaa useita versioita, joissa metsästettävä eläin voi olla muukin kuin leijona. Laulun sanoissa kuvaillaan erilaisten esteiden ohittamista ja lopuksi pakenemista, kun vastaan tullut leijona osoittautuukin pelottavaksi. Suomenkielisen kappaleen on levyttänyt muun muassa Fröbelin Palikat. Kappaletta on levytetty suomeksi 1990-luvun alusta alkaen, mutta se on tunnettu Suomessa jo pidempään. ==Lähteet== Luokka:Lastenlaulut Luokka:Fröbelin Palikat
Heikki Pukki

Heikki Yrjänänpoika Pukki (noin 1620 – 1684) oli suomalainen Vähässäkyrössä asunut talonpoika ja veronkantaja. Kirjoitustaitoisen Pukin säilynyt muistiinpanokokoelma vuosilta 1664–1684 on nykyisin Helsingin yliopiston kirjastossa. 1600-luvulla kirjoitustaito oli vielä suhteellisen harvinaista talonpoikaisväestön keskuudessa. Pukin muistiinpanot ovat varhaisin tunnettu näyte eteläpohjalaisesta kansankielestä. Heikki Pukki asui Vähänkyrön Kuuttilan kylän Pukin eli Pukkilan talossa. Hänen veljensä Simma (Simon) Bock (k. 1682) toimi henkikirjurina ja revisiomittarina Liivinmaalla. Toinen veli Tuomas Jaakonpoika Pukki oli Vaasassa kauppias Herman Rossin kirjurina. Heikki Pukin muistiinpanoista löytyy muun muassa suuri määrä 1600-luvulla käytössä olleita henkilönimiä. Muistiinpanot käsittelivät enimmäkseen veronkantoa. Pukki toimi kotikylässään kuudennusmiehenä ja keräsi veroluonteiset maksut asukkailta tilittäen ne sitten nimismiehelle tai kruununvoudille. Aarno Malin ja Toivo Kaukoranta julkaisivat Pukin muistiinpanot Virittäjä-lehden numerossa 31/1927 (Vähäkyröläisen talonpojan Heikki Yrjänänpoika Pukin suomenkieliset muistiinpanot vuosilta 1664-1684). == Lähteet == * Matti Lehtiö : Jacob, Jaakko vai Jaska? Eteläpohjalaiset Juuret Tietoa ja tarinoita 2/2002 * Outi Aution Kosketan eilistä blogi 21.4.2012 : Heikki Yrjänänpoika Pukki, vähäkyröläinen kirjanoppinut * Heikki Pukin elämäkertatiivistelmä Kansallisbiografiassa * SshyWiki : Vähäkyrö Luokka:Suomalaiset henkilöt Luokka:Etelä-Pohjanmaan historia Luokka:Vuonna 1620 syntyneet Luokka:Vuonna 1684 kuolleet
Acqualagna

Acqualagna on kunta Italiassa Marchen alueella olevassa Pesaro e Urbinon maakunnassa. Kunta on tunnettu valkoisen tryffelin kauppapaikkana. Kunnan kotisivut == Lähteet == == Kuvia == File:Furlo.jpg|Gola del Furlo Luokka:Pesaro e Urbinon maakunnan kunnat
Urbania

Urbania on kunta Italiassa Marchen alueella olevassa Pesaro e Urbinon maakunnassa. Se sijaitsee Metaurojoen varrella. Urbania on keskiaikainen kaupunki, joka tunnettiin vuoteen 1631 saakka nimellä Casteldurante. Silloin se sai uuden nimen paavi Urbanus VIII kunniaksi. Kunnan kotisivut == Nähtävyyksiä == Kaupunki on tunnettu keramiikastaan. Urbanian kuuluisin nähtävyys on kuoleman kirkko, Chiesa dei Morti, jossa on esillä 18 muumiota. Kunnan matkailusivut Palazzo Ducalessa on museo ja historiallinen kirjasto. Vuonna 1470 valmistuneen palatsin on suunnitellut Francesco Di Giorgio Martini Montefeltron ja Della Roveren suvuille. Lopullisen muotonsa palatsi sai Girolamo Gengan suunnitelmista. Museon kokoelmiin kuuluu muun muassa kaksi Gerhard Kremerin karttapalloa vuosilta 1541 ja 1551. == Lähteet == Luokka:Pesaro e Urbinon maakunnan kunnat
Bon kirkko

Bon kirkko () on kirkkorakennus Ruotsissa Hallsbergin kunnassa. Kirkko on peräisin vuodelta 1733 ja se on läänin parhaiten säilynyt karoliininen kirkko.Hallsbergs kommun: Boo slott och herrgårdslandskap Viitattu 29.5.2014. Se on valkoiseksi maalatulla lautapaneelilla päällystetty ristinmuotoinen hirsikirkko, jossa on kattoratsastaja ristin keskikohdan päällä. Kirkon sisustukselle ei ole tehty paljoa muutoksia, sieltä puuttuu esimerkiksi sähkövalaistus. ==Lähteet== ==Aiheesta muualla== * Länsstyrelsen Örebro län: Bo kyrka och herrgårdslandskap Luokka:Hallsbergin kunta Luokka:Örebron läänin kirkot Luokka:Ruotsin puukirkot Luokka:Kirkot Strängnäsin hiippakunnassa
Poncho

Poncho on päällysviitta, joka tehdään perinteisesti nelikulmaisesta kankaasta leikkaamalla sen keskelle aukko pääntieksi. Viitan kulmat voivat olla joko sivuissa tai suoraan edessä ja takana, jolloin viitan muodoksi tulee vinoneliö. Ensimmäisinä ponchoja käyttivät latinalaisen Amerikan alkuperäiskansat. == Katso myös == * Serape == Lähteet == == Aiheesta muualla == Luokka:Viitat
Etyylimaltoli

Etyylimaltoli (C7H8O3) on pyranoneihin kuuluva heterosyklinen yhdiste. Yhdiste on rakenteeltaan maltolin etyylianalogi ja sitä voidaan käyttää maltolin tavoin arominvahventeena elintarvikkeissa. Toisin kuin maltolia, etyylimaltolia ei tavata luonnossa. == Valmistus ja käyttö == Etyylimaltolia voidaan valmistaa puolisynteettisesti ja synteettisesti. Puolisynteettisessä valmistusmenetelmässä glukoosi fermentoidaan Aspergillus oryzae -homeen avulla ja fermentaatiossa muodostuva tuote reagoi asetaldehydin kanssa. Synteettiseen valmistukseen on useita tapoja esimerkiksi levuliinihapon bromaus, jota seuraa laktonin muodostus ja tämä laktoni reagoi dehydrauksen jälkeen asetaldehydin kanssa muodostaen etyylimaltolia. Etyylimaltolia voidaan valmistaa myös kojihaposta. Etyylimaltolilla on voimakas makea ja karamellimainen tuoksu ja maku. Se on aromiaineena maltolia 4-6 kertaa voimakkaampi yhdiste. Sitä voidaan lisätä makeisiin, kekseihin, leivonnaisiin, jälkiruokiin ja makeisiin juomiin.Laszlo P. Somogyi: Food Additives, Kirk-Othmer Encyclopedia of Chemical Technology, John Wiley & Sons, New York, 2004. Viitattu 29.5.2014 == Lähteet == == Aiheesta muualla == *Kyoto Encyclopedia of Genes and Genomes (KEGG): Ethyl maltol *ChemBlink: Ethyl maltol Luokka:Heterosykliset yhdisteet
RC4WD

RC4WD on radio-ohjattavien ajoneuvojen, osien ja laitteiden valmistaja ja myyjä. Se perustettiin 2001 San Franciscon alueella. NASA käyttää heidän tuotteitaan ja ne ovat esiintyneet useiden maiden medioissa. Yhtiö teki osia nopeimpaan patterikäyttöiseen radio-ohjattavaan autoon. Fastestbattery-poweredremote-controlledmodelcar (RC)New Guinness World Record—FASTEST BATTERY-POWERED RC CAR - RC Groups ==Historia== RC4WD perustettiin 2001 San Franciscon alueella. Alun perin se perustettiin nettifirmaksi RC Monster Truck-jälkimarkkinointiin ja osien myyntiin. Myynti kasvoi yhteistyössä RCMT.net:in kanssa, joka on kauko-ohjattavien harrastuspiiri. Vuonna 2005 yhtiön varastossa oli jo 800 tuotetta, mm. yhtiöiltä kuten Thundertech Racing, JPS, New Era Models, Imex, Defiance Racing, RC Alloy, Vertigo Performance. 2007 yhtiö muutti pieneen varastoon San Joseen. Heinäkuussa 2010 yhtiöltä tuli ulos ensimmäinen lisensioitu tuote, The Dick Cepek "Mud Country" 1.9. Seuraavana vuonna, helmikuussa 2011 Horizon Hobby alkoi jakelemaan yhtiön tuotteita. Maaliskuussa 2014 Towerhobbies alkoi myydä yhtiö tuotteita. == RC Kits == * 1/10 Trail Finder Truck * 1/10 Gelande Truck * 1/5 Killer Krawler * 1/10 Subzero Truck * 1/10 Boyer Truggy * 1/10 Worminator 6x6 Truck * 1/10 Gelande D110 Truck * 1/10 Fracture Truck with V8 engine * 1/10 Bully Crawler * 1/10 Timberwolf Scale Truck * 1/10 Trail Stomper Truck * 1/10 Trail Finder II Truck * 1/10 Gelande II Truck ==Tiedotusvälineet== ===Tunnustukset ja palkinnot=== * Maaliskuu 2010 – WIRED magazine – "Editor's Pick" RC4WD Killer Krawler * Marraskuu 2011 – NASA RC Rover Robotic Arm – RC4WD Killer Krawler RC Video | NASA Innovation Rover & Helicopter | RCCOH ===TV=== * Heinäkuu 2012 – RC4WD on Stacey David's Gears (Speed Channel) Scale Model RC Trucks - RC 4WD - YouTube ===Lehdissä=== * Marraskuu 2008 – MAX BASHING INTERACTIVE DIGITAL MAGAZINE – RC4WD Diablo * Marraskuu 2008 – RC Magazine (Japan) – RC4WD Trail Finder * Maaliskuu 2010 – MAKE magazine – RC4WD Killer Krawler * Kesäkuu 2010 – XTREME RC CARS Magazine – RC4WD Gelande * Heinäkuu 2010 – TRUCMODELL magazine (Germany) – RC4WD Gelande * Helmikuu 2013 – RACER magazine (England) – RC4WD Trail Finder 2 == Lähteet == ==Aiheesta muualla== * Kotisivu Luokka:Yhdysvaltalaiset verkkokaupat Luokka:Yhdysvaltalaiset yritykset
Fanny Pajula

Fanny Johanna Maria Laurikainen, o. s. Haake, sukunimi 1877–1897 Pajula (2. syyskuuta 1857 Kymi – 28. joulukuuta 1918 Helsinki) oli suomalainen opettaja, kansanrunouden kerääjä ja ylioppilasaktiivi. Fanny Pajulan vanhemmat olivat merikapteeni Oskar Fredrik Haake ja Maria Josefina Ahonius. Hän valmistui kansakoulunopettajaksi Sortavalan opettajaseminaarista 1887 ja pääsi yksityisesti ylioppilaaksi 1891 (Nya svenska samskolan i Helsingfors). Fanny Pajula oli naimisissa 1877–1887 pastori Lauri Vihtori Pajulan (ent. Widbom, 1849–1887) kanssa ja asui leskeksi jäätyään ystävänsä opettaja Hilda Käkikosken kanssa kuuden vuoden ajan 1889–1895. Pajula oli toisen kerran naimisissa 1897–1904 Ruskealasta kotoisin olleen kauppias, maanviljelijä ja valtiopäivämies Tuomas Laurikaisen (1841–1904) kanssa. Fanny ja Lauri Pajulan poika Paavo Pajula (1878–1961) toimi Sortavalan pormestarina ja oli myöhemmin Suomen ulkoministeriön palveluksessa viimeksi Suomen Kööpenhaminan lähettiläänä. Fanny Pajula keräsi 1890-luvulla kahden kesäkauden aikana yli 800 inkeriläistä kansanrunoa. Hän oli mukana aktiivisesti myös ylioppilaiden osakuntatoiminnassa näihin aikoihin. == Suomennoksia == * J. C. Hostrup : Tutkistelemus, kuinka naisen vapauttamisesta kristillisesti on ajateltava ; esitelmä ”Dansk Kvindesamfund'issa” tammikuun 20 p:nä 1885 ; suom. Fanny Pajula. Suomen naisyhdistyksen kirjasia 3. Helsinki 1896 == Lähteet == * * * * Geni.com : Fanny Laurikainen (Haake) (1857 - d.) * Fanny Pajulan elämäkertatiivistelmä Kansallisbiografiassa * Who's who in Gay and Lesbian History: From Antiquity to World War II : Käkikoski, Hilda Maria (Google kirjat-linkki) Luokka:Suomalaiset opettajat Luokka:Vuonna 1857 syntyneet Luokka:Vuonna 1918 kuolleet
Libyan jalkapalloliitto

Libyan jalkapalloliitto () on libyalaisen jalkapallon korkein järjestö, joka perustettiin 1962. Se on ollut FIFA:n jäsen vuodesta 1963 ja CAF:n jäsen vuodesta 1965.Libyan Football Federation (LFF) cafonline.com Viitattu 29.5.2014 ==Lähteet== ==Aiheesta muualla== * FIFA Luokka:Libyan jalkapallo Luokka:Kansalliset jalkapalloliitot
Grey Gardens (täsmennyssivu)

Grey Gardens voi tarkoittaa seuraavia: *Grey Gardens, kiinteistö East Hamptonissa New Yorkin osavaltiossa *Grey Gardens, Albert ja David Mayslesin ohjaama ja tuottama dokumenttielokuva vuodelta 1975 *Grey Gardens, musikaali vuodelta 2006 *Grey Gardens, Michael Sucsyn ohjaama elämäkertaelokuva vuodelta 2009 * ”Grey Gardens”, Rufus Wainwrightin esittämä kappale vuonna 2001 ilmestyneellä albumilla Poses
Stuorra-Jovnna Jomppanen

Stuorra-Jovnna Jomppanen (1794 – 1874) oli saamelainen Utsjoella asunut peuranpyytäjä, kalastaja ja suullisen kertomaperinteen taitaja. Stuorra- Jovnnan tarinat ovat säilyneet Tenojokilaakson suullisessa kansanperinteessä sekä Suomen että Norjan puolella, ja hyvää tarinoiden kertojaa voidaan nykyisinkin verrata Stuorra-Jovnnaan tai arvella hänen olevan Stuorra- Jovnnalle sukua. Stuorra-Jovnna -kertomuksiin kuuluu usein mukaan liioittelu, jopa valehtelukin, ja niissä on mukana huumoria. Norjan puolella Goalsenjunis- tunturin rinteessä sijaitsee vanha suurikokoinen Stuorra-Jovnnan mänty. Stuorra-Jovnnan kerrotaan tehneen sen oksista hirsiä ja oksien oksista venelautoja. == Kirjallisuutta == * Marjut Huuskonen : Stuorra-Jovnnan ladut. Tenonsaamelaisten ympäristökertomusten maailmat, Turun yliopiston väitöskirja. Suomalaisen Kirjallisuuden Seuran toimituksia 986. Suomalaisen Kirjallisuuden Seura, Helsinki 2004 == Lähteet == * Stuorra-Jovnna Jomppasen elämäkertatiivistelmä Kansallisbiografiassa * Marjut Huuskonen : Stuorra- Jovnnan jäljillä, Lectio praecursoria Turun yliopistossa maailman ympäristöpäivänä 5.6.2004, Elore 2/2004 Luokka:Saamelaiset henkilöt Luokka:Vuonna 1794 syntyneet Luokka:Vuonna 1874 kuolleet
Eva Liljeblom

Eva Helena Maria Liljeblom (s. 4. tammikuuta 1958 Oulu) on suomalainen kauppa- ja taloustieteilijä. Hän toimii rahoitustieteen professorina Svenska handelshögskolanissa ja oli korkeakoulun rehtori 2010–2015.Hanken ==Henkilöhistoria== Eva Lilbeblom syntyi metsänhoitaja Einar Liljeblomin ja Rauha Lahden perheeseen. Liljeblom valmistui Svenska handelshögskolanista kauppatieteiden maisteriksi vuonna 1981 pääaineenaan rahoitus. Kauppatieteiden lisensiaatiksi hän valmistui vuonna 1984 ja väitteli kauppatieteiden tohtoriksi vuonna 1989. Liljeblom aloitti työuransa Svenska handelshögskolanissa vuonna 1980 assistenttina. Oltuaan väittelynsä jälkeen Tukholman kauppakorkeakoulussa tutkijatohtorina 1990–1992 hän on hoitanut professuuria Svenska handelshögskolanissa syksystä 1992 lähtien. Hän on Vaasan yliopiston ja Lundin yliopiston kunniatohtori.”Karen Spens ny rektor för Hanken.” Hufvudstadsbladet 11.2.2015, s. 5. Liljeblom on ollut muun muassa Stockmannin, Kuntarahoituksen (pj. viimeiset vuodet) ja Veikkauksen hallituksissa ja toimii nyt muun muassa Fennian hallituksessa.Hanken Liljeblomille myönnettiin Suomen Valkoisen Ruusun ritarikunnan I lk:n ritarin kunniamerkki 2006 ja Suomen Leijonan komentajamerkki 2014.Metso == Työura == === Svenska handelshögskolan === * 1980–1984 assistentin ja yliassistentin virkoja * 1984–1985 rahoitustieteen vt. apulaisprofessori * 1985–1990 kansantaloustieteen vt. professori * 1991–1998 rahoitustieteen apulaisprofessori * 1993–1998 rahoitustieteen vt. professori * 1993–2009 rahoitustieteen laitoksen (vuodesta 1999 alkaen rahoitustieteen ja tilastotieteen laitoksen) esimies * 1998– rahoitustieteen professori * 2010–2015 rehtori === Muita tehtäviä ja nimityksiä === * 1990–1992 Tukholman kauppakorkeakoulu, tohtorinvirka rahoitustieteen laitoksella * 1990– Turun kauppakorkeakoulu, kansantaloustieteen dosentti * 2000– Oulun yliopisto, rahoituksen dosentti * 2011 Vaasan yliopisto, kunniatohtori * 2016 Lundin yliopisto, kunniatohtori == Lähteet == == Aiheesta muualla == * Liljeblomin tutkimukset IDEASissa *Liljeblomin tutkimukset: Hankenin tutkimuskanta Haris Luokka:Suomalaiset kauppatieteilijät Luokka:Suomalaiset taloustieteilijät Luokka: Svenska handelshögskolanin professorit Luokka: Suomalaiset professorit Luokka: Suomen yliopistojen rehtorit ja kanslerit Luokka:Vuonna 1958 syntyneet Luokka:Elävät henkilöt
Djamal Mahamat

Djamal Abdoulaye Mahamat Bindi (, s. 26. huhtikuuta 1983 Tripoli, Libya) on libyalainen jalkapalloilija. Keskikentällä pelaava Mahamat edustaa Portugalin pääsarjassa pelaavaa SC Bragaa. Hän kuului Libyan maajoukkueessa vuoden 2012 Afrikan-mestaruuskilpailussa. ==Seurajoukkueura== Mahamat siirtyi SC Bragaan vuonna 2011 ja oli voittamassa Portugalin liigacuppia vuonna 2013. ==Lähteet== * National Football Teams Luokka:Libyalaiset jalkapalloilijat Luokka:Vuonna 1983 syntyneet Luokka:Elävät henkilöt
Major League Baseball -kausi 1999

Major League Baseball -kausi 1999 oli baseballin Major Leaguen kausi, joka alkoi 4. huhtikuuta 1999. Kausi päättyi New York Yankeesin voittoon Atlanta Bravesistä suoraan neljässä ottelussa World Seriesissä. Kauden All-Star-ottelu pelattiin 13. heinäkuuta Fenway Parkilla Bostonissa, ja siinä voittajaksi selvisi American League 4–1. Ottelun MVP oli Pedro Martinez (BOS). ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voitto% GB AL East AL East AL East AL East AL East AL East AL East 1\. New York Yankees 98 64 0 .605 – 2\. Boston Red Sox * 94 68 0 .580 4.0 3\. Toronto Blue Jays 84 78 0 .519 14.0 4\. Baltimore Orioles 78 84 0 .481 20.0 5\. Tampa Bay Devil Rays 69 93 0 .426 29.0 AL Central AL Central AL Central AL Central AL Central AL Central AL Central 1\. Cleveland Indians 97 65 0 .599 – 2\. Chicago White Sox 75 86 1 .466 21.5 3\. Detroit Tigers 69 92 0 .429 27.5 4\. Kansas City Royals 64 97 0 .398 32.5 5\. Minnesota Twins 63 97 1 .394 33.0 AL West AL West AL West AL West AL West AL West AL West 1\. Texas Rangers 95 67 0 .586 – 2\. Oakland Athletics 87 75 0 .537 8.0 3\. Seattle Mariners 79 83 0 .488 16.0 4\. Anaheim Angels 70 92 0 .432 25.0 National League National League National League National League National League National League Sija Joukkue Voitot Tappiot Voitto% GB NL East NL East NL East NL East NL East NL East NL East 1\. Atlanta Braves 103 59 .636 – 2\. New York Mets * 97 66 .595 6.5 3\. Philadelphia Phillies 77 85 .475 26.0 4\. Montreal Expos 68 94 .420 35.0 5\. Florida Marlins 64 98 .395 39.0 NL Central NL Central NL Central NL Central NL Central NL Central NL Central 1\. Houston Astros 97 65 .599 – 2\. Cincinnati Reds 96 67 .589 1.5 3\. Pittsburgh Pirates 78 83 .484 18.5 4\. St. Louis Cardinals 75 86 .466 21.5 5\. Milwaukee Brewers 74 87 .460 22.5 6\. Chicago Cubs 67 95 .414 30.0 NL West NL West NL West NL West NL West NL West NL West 1 Arizona Diamondbacks 100 62 .617 – 2 San Francisco Giants 86 76 .531 14.0 3 Los Angeles Dodgers 77 85 .475 23.0 4 San Diego Padres 74 88 .457 26.0 5 Colorado Rockies 72 90 .444 28.0 *Asteriskilla merkityt joukkueet valittiin jatkoon villillä kortilla. ==Postseason== *ALCS MVP – Orlando Hernández *NLCS MVP – Eddie Pérez ==Lähteet== *Baseball almanakka - American League 1999 *Baseball almanakka - National League 1999 *Baseball almanakka - 1999 All-Star Game *Baseball almanakka - 1999 World Series Luokka:Major League Baseball -kaudet Luokka:Vuoden 1999 baseball
Al-Madina

Al-Madina Sports Club () on libyalainen jalkapalloseura, joka perustettiin vuonna 1953.Al-Tahaddi goalzz Viitattu 29.5.2014 Se on voittanut yhteensä kolme kertaa Libyan mestaruuden, joista viimeisin on vuodelta 2001. Seuran kotistadion on June 11 Stadium, joka sijaitsee Tripolissa. ==Saavutukset== *Libyan mestaruus (3): 1976, 1983, 2001 *Libyan cup (3): 1977, 1987, 1990 *Libyan supercup: 2001 ==Lähteet== ==Aiheesta muualla== *Virallinen kotisivu Luokka:Libyalaiset jalkapalloseurat
Pandemonium

Pandemonium! (nimellä Magical Hoppers, Japanissa) on Toys for Bobin kehittämä tasohyppelypeli. Peli on julkaistu vuonna PlayStationille, Sega Saturnille, Microsoft Windowsille ja myöhemmin N-Gagelle ja iPhonelle. Pandemoniumissa pääosassa ovat hovinarri Fargus ja Nikki, joka vahingossa tekee loitsun joka tuhoaa heidän kaupunkinsa. Pelin päämäärä on päästä Wishing Enginelle (toivomuskoneelle), jossa he voivat toivoa kaupungin takaisin normaaliksi. Joka tasolla pelaaja voi valita, pelatako Farguksena vai Nikkinä. Fargus osaa kuperkeikkahyökkäyksen ja Nikki osaa tuplahypyn. Pelissä ovat tärkeässä osassa erilaiset interaktiiviset objektit, kuten vesimelonit, pilvet, hämähäkin seitit ja tukit. Pelille on julkaistu vuonna 1997 jatko-osa Pandemonium 2 (Miracle Jumpers Japanissa). == Pelaaminen == Pandemonium on 2.5D-peli, jossa ympäristö on kolmiulotteisesti renderöity ja pelaaminen tapahtuu kaksiulotteisessti. Tasohyppelypelien tyliin pelaaja päihittää vihollisia hyppimällä niiden päälle. Joka tasosta löytyy vaihtelevia power-upeja. Esimerkiksi jääsäde jäädyttää viholliset, kun taas kutistussäde kutistaa viholliset niin pieniksi että pelaajan hahmo voi talloa ne. Pelaaja kerää tasoista löytyviä kolikoita ja voi saada lisäelämiä niitä tarpeeksi kerättyään. Joisakin kentissä pelaaja voi muuttua lohikäärmeeksi, mikä lisää liikkumiseen vertikaalisuutta. N-Gage -versiossa on 11 tasoa, muissa versioissa on 18. PlayStation- ja Saturn-versioissa ei tallenneta muistikortille vaan käytetään salasanatallennusta. Pelin japanilaisessa versiossa on tehty muutoksia tarinaan, hahmoihin ja välivideoihin. == Lähteet == == Aiheesta muualla == * Luokka:PlayStation-pelit Luokka:Vuoden 1996 videopelit Luokka:Sega Saturn -pelit Luokka:N-Gage-pelit Luokka:Windows-pelit
Jääkiekon nuorten maailmanmestaruuskilpailut 1986

Jääkiekon nuorten maailmanmestaruuskilpailut 1986 olivat järjestyksessään 10. nuorten MM-kisat. Ne järjestettiin Ontariossa, Kanadassa. Kisat voitti Neuvostoliitto. == Turnaus == O=Ottelut, V=Voitot, H=Häviöt, T=Tasapelit, TM=Tehdyt maalit, PM=Päästetyt maalit, Pts.= Pisteet Sija Joukkue O V H T TM PM P 7 7 0 0 42 14 14 7 5 2 0 54 21 10 7 4 3 0 35 26 8 4 7 4 3 0 30 20 8 5 7 4 3 0 26 23 8 6 7 3 4 0 31 23 6 7 7 1 6 0 19 54 2 8 7 0 7 0 9 65 0 ==Palkinnot== === IIHF:n valitsemat turnauksen parhaat pelaajat === *Paras maalivahti: Jevgeni Belošeikin *Paras puolustaja: Mihail Tatarinov *Paras hyökkääjä Jim Sandlak === Turnauksen tähdistökentällinen === *Maalivahti: Jevgeni Belošeikin *Puolustajat: Sylvain Côté, Mihail Tatarinov *Hyökkääjät: Shayne Corson, Igor Vjazmikin, Michal Pivoňka == Lähteet == * TSN:n artikkeli turnauksesta * Passionhockey.com: IIHF U20 1986 * Hockeyarchives: IIHF U20 1986 1986 Nuorten maailmanmestaruuskilpailut Luokka:Ontarion jääkiekko Luokka:Toronton urheilu
Kaikki on mahollista

Kaikki on mahollista on Salamaryhmän albumi vuodelta 2003. Albumin nimikkokappale sisältää samplen Fumio Hayasakan säveltämästä musiikista Akira Kurosawan elokuvaan Seitsemän samuraita. ==Kappalelista== Luokka:Vuoden 2003 albumit Luokka:Suomalaiset hip hop -albumit
Jérôme Valcke

Jérôme Valcke (s. 6. lokakuuta 1960) on ranskalainen jalkapallovaikuttaja ja Kansainvälisen jalkapalloliiton FIFA:n pääsihteeri vuodesta 2007. Hän aloitti uransa jalkapallon parissa ranskalaisen Canal+-kanavan toimittajana. Vuodesta 2003 vuoteen 2007 Valcke toimi FIFA:n finanssipäällikkönä, kunnes pääsihteerin virassa vuodesta 2007 asti ollut Urs Linsi siirtyi pois tehtävästään. Näin Valcke peri viran ja hänestä tuli ensimmäinen ei-sveitsiläinen pääsihteeri sitten Dr. Ivo Schrickerin ja vuoden 1951. Valcke on naimisissa ja hänellä on kaksi lasta. Äidinkielensä ranskan lisäksi hän puhuu englantia, saksaa ja espanjaa. Luokka:Ranskalaiset urheiluvaikuttajat Luokka:Vuonna 1960 syntyneet Luokka:Elävät henkilöt
Miss Blue

Miss Blue on ruotsalaisartisti Vincent Pontaren kappale hänen Lucky Thirteen -debyyttialbumiltaan. Sen julkaisi Little Stereo Recordings albumin kolmantena singlenä 25. huhtikuuta 2008. Kappaleelle tehtiin myös musiikkivideo, joka julkaistiin syksyn 2007 aikana. Kappale oli kohtalainen menestys, sijoittuen neljässä eri valtiossa listoille. ==Kappalelista== # "Miss Blue" (Alkuperäinen) \- 7:31 # "Miss Blue" (Radioversio) \- 3:26 ==Listasijoitukset== Lista Paras Sijoitus Ruotsi (Sverigetopplistan) 6 Saksa (Media Control Charts) 39 Suomi (Suomen virallinen lista) 19 Sveitsi (Swiss Music Charts) 23 ==Lähteet== Luokka:Vuoden 2008 kappaleet Luokka:Ruotsalaiset popkappaleet Luokka:Ruotsalaiset rockkappaleet
Amateur World Series 1980

Amateur World Series oli maajoukkueiden välinen baseball-turnaus, myöhemmältä nimeltään World Cup, josta käytettiin myös nimitystä Baseballin maailmanmestaruuskilpailut. Vuonna 1980 kilpailu käytiin Japanissa 22. elokuuta - 5. syyskuuta välisenä aikana. Joukkueita turnaukseen osallistui 12 ja ne kohtasivat jokainen kertaalleen toisensa. Kuuba voitti kaikki ottelunsa. joukkue Ot. V H AVG 1\. 11 11 0 1.000 1-0 9-3 5-4 15-1 10-2 3-1 25-0 23-1 11-3 8-0 10-0 2\. 11 9 2 .818 - 6-4 - 12-2 11-6 13-0 6-1 8-3 4-3 11-6 11-2 2\. 11 9 2 .818 - - 9-5 6-4 8-6 7-3 8-5 12-1 5-0 4-0 12-2 4\. 11 8 3 .727 - 4-3 - 12-1 - 6-5 16-6 15-8 7-2 9-3 10-1 5\. 11 6 5 .545 - - - - 7-3 5-4 4-3 - 6-3 10-5 5-4 6\. 11 5 6 .455 - - - 12-5 - - - 16-1 6-3 ? 9-0 7\. 11 4 7 .364 - - - - - 5-2 - - 4-0 5-2 10-9 7\. 11 4 7 .364 - - - - - 9-4 9-2 - - 7-4 7-6 7\. 11 4 7 .364 - - - - 4-3 - 8-5 11-4 - - 7-5 7\. 11 4 7 .364 - - - - - - - 8-1 8-7 4-3 15-12 11\. 11 1 10 .091 - - - - - - - - 9-5 - - 11\. 11 1 10 .091 - - - - - - - - - - 7-6 == Lähteet == * projectcobb Luokka:Vuoden 1980 baseball Luokka:Japanin baseball 1980
Serape

Serape eli sarape eli zerape on meksikolaisten miesten käyttämä huopamainen shaali tai viittaMerriam-Webster. Siinä voi olla myös huppu. ==Lähteet== Luokka:Asusteet Luokka:Meksikolainen kulttuuri Luokka:Miesten ulkonäkö
Abdel Fattah al-Sisi

Abdel Fattah Said Hussein Khalil el-Sisi (, s. 19. marraskuuta 1954) on egyptiläinen poliitikko. Hän on toiminut maansa presidenttinä 8. kesäkuuta 2014 alkaen. ==Varhainen elämä== Sisi kasvoi Kairon vanhassa keskustassa varakkaassa basaarikauppiasperheessä. Kaikki hänen seitsemän sisarustaan (kaksi veljeä ja viisi siskoa) saivat yliopistokoulutuksen; Abdel Fattah oli ainoa joka valitsi sotilasuran. Hän kävi armeijan koulun ja sotilasakatemian ja valmistui upseeriksi 1977. Hän jatkoi opintojaan Britanniassa (1992) ja Yhdysvalloissa (2005–2006), ja työskenteli Saudi-Arabiassa sotilasattaseana. ==Ura== ===Sotilasura=== Al-Sisi on entinen puolustusvoimien ylipäällikkö. Hän erosi armeijan palveluksesta maaliskuussa 2014 asettuakseen ehdolle presidentinvaaleihin. Sisi voitti ne ylivoimaisesti. Äänestysprosentti jäi alhaiseksi, sillä useat ryhmät boikotoivat vaaleja. Vaalit järjestettiin yhdeksän kuukautta sen jälkeen, kun Sisi oli osallistunut presidentti Mohammed Mursin syrjäyttämiseen. Arabikeväässä 2011 armeijan oli vaikea saada kansan luottamusta, sillä se oli tukenut presidentti Mubarakia. Silloin al-Sisi, joka oli kenraalikunnan nuorin, nousi julkisuuteen puolustamaan sotilasjohtoa. Vuoden 2012 vaalien lähestyessä keulakuviksi muodostuivat Muslimiveljeskunnan tukema Mohammed Mursi ja sotilasjohdon al-Sisi. Tultuaan valituksi presidentiksi Mursi nimitti al-Sisin puolustusministeriksi maata käytännössä hallinneen Muhammad Hussein Tantawin tilalle. Tantawi oli kuulunut Mubarakin lähipiiriin. ===Presidenttiys=== Kun kansan tyytymättömyys Mursiin kävi yhä ilmeisemmäksi, Sisi vältti vastakkainasettelua pitkään ja vielä toukokuussa 2013 sanoi armeijan pysyvän poissa politiikasta. Presidentti pidätettiin 3. heinäkuuta 2013. Vasta maaliskuussa 2014 Sisi luopui sotilasurastaan ja ilmoittautui presidenttiehdokkaaksi. Käytännössä hän on johtanut Egyptiä kesästä 2013 alkaen. Sisin valtakaudella sekä islamisteja että maallisia opposition aktivisteja on kohdeltu kovakouraisesti. Al-Sisin mielestä islamilaisuutta tulisi uudistaa siten, ettei radikaalilla ideologialla olisi enää sijaa itse uskonnon harjoittamisessa. Vuoden 2014 alussa egyptiläinen lehdistö kohisi Sisin oletetusti perimästä miljoonaomaisuudesta. Al-Sisi valittiin 2018 murskaavalla äänimäärällä uudelleen presidentiksi. Vaaleissa ei ollut kuitenkaan ehdolla ketään todellista haastajaa al-Sisille. Egyptiläiset hyväksyivät huhtikuussa 2019 kansanäänestyksessä perustuslakimuutoksen, joka vahvisti presidentin ja armeijan valtaa. Lakimuutokset antavat lisäksi al- Sisille mahdollisuuden jatkaa presidenttinä jopa vuoteen 2030 saakka. Parlamentti oli jo aiemmin hyväksynyt muutokset. Kriitikoiden mukaan kansanäänestys oli järjestelyiltään epäreilu. Al-Sisiä on kritisoitu autoritaarisista otteista ja Egyptin ihmisoikeustilanteen heikentymisestä. Toisaalta häntä on kiitetty Egyptin vakauttajana. == Lähteet == == Aiheesta muualla == Luokka:Egyptin presidentit Luokka:Egyptiläiset marsalkat Luokka:Egyptiläiset poliitikot Luokka:Vuonna 1954 syntyneet Luokka:Elävät henkilöt
Carpegna

Carpegna on kunta Italiassa Marchen alueella olevassa Pesaro e Urbinon maakunnassa. Carpegna kuului historialliseen Montefeltron alueeseen. Kunta sijaitsee Sasso Simonen ja Simoncellon luonnonpuiston (Parco naturale del Sasso Simone e Simoncello) kupeessa, mikä tekee siitä suositun matkailupaikan, joka sopii monenlaiseen ulkoiluun ja liikuntaan. Kunnan kotisivut == Lähteet == Luokka:Pesaro e Urbinon maakunnan kunnat
Vincent Pontare

Vincent Pontare, taiteilijanimeltään Vincent, (s. 13. toukokuuta 1980 Solna, Tukholman lääni) on ruotsalainen laulaja-lauluntekijä. Hänellä on myös Vargas & Lagola -niminen duo Salem Al Fakirin kanssa. ==Ura== Opiskeltuaan musiikkia Örnsköldsvikissä Pontare muutti Tukholmaan opiskelemaan musiikkituottajaksi Memusissa. Hänen debyyttialbuminsa Lucky Thirteen julkaistiin Ruotsissa marraskuussa 2007. Albumin nimivalinnalla hän viittaa syntymäpäiväänsä (13. toukokuuta) ja perinteiseen väitteeseen luvun kolmetoista epäonnisuudesta. Kun Pontaren "Don’t Hate on Me" -single oli saavuttanut suuren suosion, hänellä oli aikaa kuvata musiikkivideota kappaleelle "Miss Blue". Video kuvattiin Los Angelesissa ja sillä vierailee huippumalli Anine Bing. Pontare sanoitti ja tuotti suuren osan debyyttialbuminsa kappaleista. Edistääkseen albuminsa myyntiä hän teki kiertueen, joka kattoi yhteensä noin sata konserttia. Vuonna 2010 Pontare julkaisi toiselta studioalbumiltaan Godspeediltä ensimmäisen singlen "Baby Hurricane". ==Yksityiselämä== Vincent Pontare on Elizabeth ja Roger Pontaren lapsi. Roger Pontare on ruotsalainen muusikko, joka otti osaa Eurovision laulukilpailuun kahdesti, vuonna 1994 kappaleella "Stjärnorna" (duetto Maria Bergmanin kanssa) ja vuonna 2000 kappaleella "When Spirits Are Calling My Name". Samassa järjestyksessä mainittuina kappaleet sijoittuivat 13:lle ja 7:lle sijalle. Vincent Pontare on viettänyt osan elämästään Yhdysvaltain Tennesseessä. Hänellä on kaksi veljeä. Tällä hetkellä hän asuu Tukholman Vasastadenissa. Pontare alkoi seurustella ruotsalaislaulaja Agnes Carlssonin kanssa vuonna 2009. Pari kihlautui huhtikuussa 2013. ==Diskografia== ====Albumit==== * Lucky Thirteen (2007) * Godspeed (2011) ====Singlet==== * Paradise (2006) * Don’t Hate on Me (2007) * Miss Blue (2008) * This Is for You (2008) * Baby Hurricane (2010) * The Moment I Met You (2011) * Put Your Money Where Your Money Is (2011) ==Lähteet== Luokka:Ruotsalaiset laulajat Luokka:Ruotsalaiset muusikot Luokka:Vuonna 1980 syntyneet Luokka:Elävät henkilöt